OpenLLM-France/wikimedia huggingface dataset:
# Símbols de Zapopan

Els símbols de la ciutat de Zapopan són l'emblema representatiu d'aquest municipi de l'estat de Jalisco.

## Escut

L'escut de Zapopan està constituït pel glif prehispànic estilitzat que presenta el tall transversal d'un arbre de zapote, del nàhuatl "lloc de zapotes", al centre un animal amb una bandera vermella .Per timbre, una corona reial oberta.

## Bandera

La Bandera de Zapopan representa oficialment al municipi mexicà de Zapopan des del 2011. Consisteix en un rectangle dividit en dues franges horitzontals de mesures idèntiques, amb els colors en el següent ordre a partir del pal de la bandera: verd i or.

## Referències

* ↑ (castellà) Ley sobre el Escudo i Bandera de Zapopan, Jalisco Arxivat 2023-12-31 a Wayback Machine.
* ↑ «Zapopan Jalisco, symbols» (en anglès). Flags Of The World. [Consulta: 1r maig 2024].

## Vegeu també

* Banderes municipals de Mèxic
# Televisió Digital Terrestre a Espanya

La Televisió Digital Terrestre (TDT) és el sistema vigent actualment a l'estat espanyol per a la difusió de la televisió.

## La TDT

L'any 2000 va entrar en funcionament la primera plataforma comercial de Televisió Digital Terrestre (TDT) a Espanya, Quiero TV, plataforma de pagament que no va assolir la rendibilitat esperada i va cessar les seves emissions el 30 de juny de 2002. El 30 de novembre de 2005 es va produir el rellançament del sistema.
La TDT permet una millora en la qualitat de la recepció i amplia l'oferta disponible tant en nombre de canals com en versatilitat del sistema: emissió amb so envoltant, múltiples pistes d'àudio, teletext, EPG (guia electrònica de programes), canals de ràdio, serveis interactius, imatge panoràmica, etc. A mitjà termini el sistema de televisió analògica desapareixerà completament alliberant freqüències que permetran augmentar l'oferta de canals, la seva qualitat i altres serveis en TDT.

## Crítica

Actualment a Espanya el nou sistema no aporta tots els avantatges de la televisió digital: les emissions no tenen una qualitat tan bona com la que es podria obtenir en usar massa compressió de vídeo, no s'emet en so 5.1, es margina el format panoràmic fins i tot en els programes que són 16:9 (malgrat que el descodificador s'encarrega d'adaptar el format al de la pantalla que tingui connectada), la majoria de canals que només emeten en digital no aporten continguts nous (normalment són reedicions o telebotiga). Algunes televisions autonòmiques i locals en són una excepció: esMadridtv emet tota la seva programació en panoràmic (16:9), Maresme Digital també, Aragón TV a partir del 6 de juny.
Malgrat el seu caràcter gratuït a Espanya, moltes de les instal·lacions d'antena dels usuaris necessiten una adaptació i els receptors de televisió que no tenen un descodificador integrat en necessiten un d'extern.

## Ràdio

El sistema de ràdio digital DAB també va començar les seves emissions regulars el 2000 però no ha tingut un gran ressò a Espanya. També hi ha emissores de ràdio que emeten a través de TDT i que es reben, en la majoria dels casos, amb el mateix descodificador que s'usa per a la televisió.

## Referències

* ↑ Aragón TV emitirá íntegramente en formato 16:9
# Teorema de Sylvester-Gallai

El teorema de Sylvester-Gallai estableix que donat un conjunt finit de punts no alineats en el pla euclidià, existeix una recta que conté exactament dos dels punts.
Aquest enunciat el va proposar el matemàtic anglès James Joseph Sylvester el 1893. Ho va fer en forma de problema a una columna de la revista Educational Times. Uns quaranta anys després, Tibor Gallai, un matemàtic hongarès, va demostrar el teorema.

## Demostració

Hi ha hagut altres demostracions posteriors a la de Gallai, d'entre les quals destaca per la seva senzillesa la del matemàtic nord-americà Leroy Milton Kelly, que s'explica a continuació.
Sigui K el conjunt de punts donat. Anomenem L'' el conjunt de totes les rectes que passen per un mínim de dos punts de K. D'entre totes les parelles formades per un punt i una recta d'aquests conjunts tals que el punt no pertany a la recta, n'escollim la parella (P,l) tal que la distància entre P i l sigui la més petita. Anomenem P' la projecció del punt P sobre la recta l, que és el punt d'intersecció entre l i una recta perpendicular a l que passa per P.
Suposem que la recta l conté un mínim de tres punts de K: A, B i C. Com a mínim dos d'ells han d'estar cap al mateix costat de P'; els podem anomenar B i C de més proper a més llunyà. També pot ser que B coincideixi amb P', però això no suposa cap complicació afegida. Considerem la recta m que passa per P i C i que, per definició, pertany a K. Es pot demostrar que la distància entre B i m és més petita que la distància entre P i l, cosa que suposa una contradicció amb l'elecció de la parella (P,l), que havia de tenir la distància més petita. Així doncs, la suposició que hem fet no pot ser certa, perquè ens porta a una contradicció. La recta l conté, per tant, exactament dos dels punts de K. Això demostra el teorema.

## Referències

* 1 2 3 Aigner, Martin; Ziegler, Günter M. «Capítulo 9: Rectas en el plano y descomposicion de grafos». A: El Libro de las demostraciones (en castellà). Editorial Nivola. ISBN 84-95599-95-3 [Consulta: 22 maig 2010].
# Torre Catalunya

La Torre Catalunya és un gratacel que es troba a la plaça dels Països Catalans de Barcelona. Actualment, allotja l'Hotel Nobu.

## Història i descripció

Projectat per l'arquitecte Agustí Borrell Calonge i acabat el 1977, té 25 plantes i 80 m d'alçada. Originalment, tenia una antena de 20 m, que des del 1992 (quan l'edifici fou habilitat com a hotel) mostrava un rètol publicitari únic de la companyia Sony, canviat el 2014 per un de Philips.
El setembre de 2019, l'edifici va ser adquirit per la cadena hotelera Nobu, fundada per Nobu Matsuhisa, Robert De Niro i Meir Teper. El 2021 va començar una reforma, projectada per David Rockwell, desmuntant l'antena que el coronava. i substituïnt les plaques blanques de les façanes per unes de més fosques, donant una aparença més renovada al conjunt.

## Vegeu també

* Llista de gratacels del Barcelonès

## Referències

* 1 2 3 4 «Hotel Nobu (Torre Catalunya». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ «Philips – El rótulo más grande de Europa en Torre Catalunya». VSA blog, 05-10-2014.
* ↑ «ASG adquiere Nobu Hotel en Barcelona por 80 millones». EjePrime, 08-02-2021.
* ↑ «Una grua de grans dimensions retira l’antena gegant de la Torre Catalunya». betevé, 02-07-2021.
* ↑ «REABRE EL HOTEL NOBU BARCELONA, IMPULSADO POR ROBERT DE NIRO». The New Barcelona Post, 23-02-2022.

## Enllaços externs

* «Hotel Nobu (Torre Catalunya». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# 0

«0» té aquests significats:
* Any zero: l'any 0, que als calendaris apareix però no va existir.
* Zero: El primer nombre natural que no té signe ni quantitat. Expressa el buit o l'absència de coses.
# Ubuntu Studio

L'Ubuntu Studio és una distribució oficial del sistema operatiu basat en Debian, l'Ubuntu.
Aquesta distribució, apareguda el 10 de maig de 2007, està enfocada a tots els usuaris que utilitzin el seu ordinador com a lloc de creació artístic d'elements multimèdia. La distribució conté programari lliure específic, enfocat a la creativitat. Tot i això, tot el programari que porta Ubuntu Studio es pot instal·lar des de qualsevol distribució de la família Ubuntu.

## Característiques generals

* Utilitza tan sols els paquets dels repositoris oficials d'Ubuntu.
* Utilitza un kernel de baixa latencia.
* Usa GNOME com a entorn d'escriptori.
* Sols existeix la versió alternate en DVD.

## Aplicacions
### Edició d'àudio

* Ardour - Enregistrament multipista d'àudio i midi
* Audacity - Gravació i edició d'àudio
* Hydrogen - Caixa de ritmes
* JACK Audio Connection Kit - Servidor de so de baixa latència
* JAMin - Suite de masterització d'audio
* LilyPond - Editor de partitures
* Mixxx - Mescles musicals (Dj)
* MusE
* Rosegarden - Seqüenciador
* TiMidity++
* Wired

### Edició de vídeo

* CinePaint
* PiTiVi
* Kino
* Stopmotion

### Edició de gràfics

* Agave
* Blender
* Enblend
* FontForge
* GIMP
* Inkscape
* Scribus
* Synfig

## Vegeu també

* Musix

## Enllaços externs

* Ubuntu Studio (anglès)
* Wiki oficial de UbuntuStudio (anglès)
# Província de Brăila

La província de Brăila (IPA: [brə.'i.la]) és un judeţ, una divisió administrativa de Romania, a Muntènia, amb capital a Brăila.

## Límits

* Província de Tulcea a l'est.
* Província de Buzău a l'oest.
* Província de Galaţi i província de Vrancea al nord.
* Província de Ialomiţa i província de Constanţa al sud.

## Demografia

El 2002, tenia 373,174 i una densitat de població de 78 h/km².
* Romanesos - 98%
* Rroma, russos, lipovans, aromanesos i altres.
| Any | Població |
| 1948 | 271,251 |
| 1956 | 297,276 |
| 1966 | 339,954 |
| 1977 | 377,954 |
| 1992 | 392,031 |
| 2002 | 373,174 |

## Divisió Administrativa

La província té 1 municipalitat, 3 ciutats i 40 comunes.

### Municipalitat

* Brăila

### Ciutats

* Ianca
* Însurăței
* Făurei

### Comunes

| Bărăganul Berteştii de Jos Bordei Verde Cazasu Chiscani Ciocile Cireşu Dudeşti Frecăţei Galbenu | Gemenele Grădiştea Gropeni Jirlău Măraşu Măxineni Mircea Vodă Movila Miresii Racoviţa Râmnicelu | Romanu Roşiori Salcia Tudor Scorţaru Nou Siliştea Stăncuţa Surdila-Găiseanca Surdila-Greci Şuţeşti Tichileşti | Traian Tudor Vladimirescu Tufeşti Ulmu Unirea Vădeni Victoria Vişani Viziru Zăvoaia |

## Referències

* ↑ National Institute of Statistics, "Populaţia după etnie" Arxivat 2009-08-16 a Wayback Machine.
* ↑ Institut Nacional d'Estadística, "Populaţia la recensămintele din anii 1948, 1956, 1966, 1977, 1992 şi 2002" Arxivat 2006-09-22 a Wayback Machine.
# Umia

L'Umia és un riu gallec que recorre la província de Pontevedra i desemboca a l'oceà Atlàntic. Té una longitud d'uns 70 km i un cabal mitjà de 16,3 m³.
Neix a la parròquia d'Aciveiro, al municipi de Forcarei, de la unió dels rierols de Raigosa, Filloi, Alende i Grela. Recorre també els municipis d'A Estrada, Cuntis, Moraña, Caldas de Reis, Portas, Meis, Vilanova de Arousa, Ribadumia i Cambados. Finalment, desemboca a la ria d'Arousa a A Ponte da Barca (Cambados).
# Union Sportive Oyonnax rugby

L'Union Sportive Oyonnax rugby és un club de Rugbi a 15 que juga a la Pro D2. El club es va fundar el 1909.
# Llengües edoid sud-occidentals

Les llengües edoid sud-occidentals formen part del grup lingüístic de les llengües edoid, que són llengües Benué-Congo, de la gran família de les llengües nigerocongoleses. Les llengües edoid del sud-oest són l'eruwa, l'isoko, l'okpe, l'urhobo i l'uvbie, que es parlen a l'estat del Delta, al sud de Nigèria.

## Referències

* ↑ «Southwestern». ethnologue. [Consulta: 17 juliol 2014].
# Univers oscil·lant

L'univers oscil·lant és una hipòtesi proposada per Richard Tolman, segons la qual l'univers sofreix una sèrie infinita d'oscil·lacions, sempre començant amb un big-bang i acabant amb un big crunch. Després del big-bang, l'univers s'expandeix durant un temps fins que l'atracció gravitacional de la matèria produeix un encongiment que condueix a un col·lapse; i el procés es torna a iniciar.
Aquesta hipòtesi va ser bastant acceptada durant un temps pels cosmòlegs que pensaven que alguna força hauria d'impedir la formació de singularitats gravitacionals i connecta el big-bang amb un anterior big crunch: les singularitats matemàtiques que apareixien en els càlculs eren el resultat d'una idealització matemàtica que haurien de ser resoltes per un tractament més acurat. Tanmateix, en la dècada de 1960, Stephen Hawking, Roger Penrose i George F. R. Ellis van mostrar que les singularitats són una característica universal de les cosmologies que inclouen el big-bang sense que puguin ser evitades amb cap dels elements de la relativitat general. Teòricament, l'univers oscil·lant no es compagina amb la segona llei de la termodinàmica: l'entropia augmentaria en cada oscil·lació de manera que no es tornaria a les condicions anteriors. Altres mesures suggereixen també que l'univers no és tancat. Aquests arguments van fer que els cosmòlegs abandonessin el model d'univers oscil·lant.
La teoria ha tornat a ressorgir en la cosmologia de Brane com un model cíclic, que aconsegueix evadir tots els arguments que van fer rebutjar la teoria de l'univers oscil·lant en els anys 1960. Aquesta teoria és altament controvertida a causa de l'absència d'una descripció satisfactòria en aquest model del rebot amb la teoria de cordes.

## Referències

* ↑ Santoyo Rodríguez, Pedro. «Origen del Universo». [Consulta: 5 desembre 2021].
# Universumhuset

L'Universumhuset o Universum és un edifici a la ciutat sueca d'Umeå. Es troba al Campus de la Universitat d'Umeå, que conté l'auditori Aula Nordica, amb capacitat per a 1000 persones, les oficines dels sindicats d'estudiants, un menjador, una cafeteria i sales d'estudi en grup. L'edifici és propietat de l'empresa pública Akademiska Hus.
La primera fase de la construcció de l'edifici es va acabar en 1970. L'ampliació de l'auditori va ser dissenyada per Arkinova Arkitekter i construïda en 1996-97. El setembre de 2006 va ser reinaugurat després d'una important remodelació.

## Referències

* ↑ Fjellström, Frida. «Aula Nordica» (en anglés). Universitat d'Umeå. Arxivat de l'original el 5 de maig 2014. [Consulta: 6 maig 2014].
* ↑ «Aula Nordica» (en suec). Arkinova Arkitekter. Arxivat de l'original el 5 de maig 2014. [Consulta: 6 maig 2014].
# Unobtainium

En l'àmbit de la literatura, l'unobtainium és un terme usat sovint per descriure qualsevol material que tingui propietats extraordinàries que són úniques o impossibles d'obtenir en el món real i és per tant «inobtenible» (en anglès, unobtainable).
Semblants materials són comunament citats en el context de les novel·les de ciència-ficció.
Per exemple l’scrith, el material que es faria servir per a la construcció d'una hipotètica anella, Ringworld, al voltant d'una estrella, el qual requeriria suportar forces de tensió i compressió que van més enllà de les tensions que les lleis físiques permeten a qualsevol material real.
Un altre exemple és el metall del qual està fet el buc de la nau espacial Enterprise (Star Trek), ja que en diversos capítols de la sèrie la nau fa maniobres en les quals el buc ha de suportar temperatures que poden arribar a milions de graus, cosa que és insuportable per a materials reals com el titani o l'acer.

## Referències

* ↑ "unobtainium, n. A substance having the exact high test properties required for a piece of hardware or other item of use, but not obtainable either because it theoretically cannot exist or because technology is insufficiently advanced to produce it. Humorous or ironical." De "Interim Glossary, Aero-Space Terms," compilat per Woodford Heflin i publicat en febrer de, 1958, per l'Air University of the US Air Force.
* ↑ Des de finals dels anys 1950: Hansen, James R. (1987) "Engineer in Charge: A History of the Langley Aeronautical Laboratory, 1917–1958." The NASA History Series, sp-4305. Chapter 12, relatant una reunió a l'octubre de 1957, esmenta els problemes causats per "la falta d'un material superior d'alta temperatura (que en les estructures de Langley van denominar 'unobtainium')" Aquest paràgraf és citat també a Becker, John V. "The Development of Winged Reentry Vehicles, 1952–1963," unpublished, data 23 Maig 1983.
* ↑ Misra, Mohan «Towards unobtainium [new composite materials for space applications]». Aerospace Composites and Materials, 2, 11-1990, pàg. 29–32. Arxivat de l'original el 2009-04-24 [Consulta: 13 gener 2017]. Arxivat 2009-04-24 a Wayback Machine.
* ↑ Dean, Edwin B. (1989). "Parametric cost analysis: a design function". American Association of Cost Engineers 33rd Annual Meeting 25: 28

## Enllaços externs

* La NASA crea un nuevo material y (mostrando sentido del humor) lo denomina Unobtainium.
* La NASA crea el seu propi Unobtainium. Arxivat 2018-05-21 a Wayback Machine.
* World Wide Words — Unobtanium
# Uppsala Stadsteater

L'Uppsala Stadsteater (Teatre de la ciutat d'Uppsala) és un teatre d'Uppsala, (Suècia). Creat l'any 1950, el teatre té tres espais; l'escenari principal amb 548 seients i el petit, amb capacitat per a 100. Existeix també un saló que pot acollir al voltant de 50 persones.
* Bás-relief
* Stadsteater
* Bás-relief

## Enllaços externs

* Pàgina web del teatre
# Urbanisme tàctic

L'urbanisme tàctic és un enfocament en la planificació i intervenció de l'espai urbà caracteritzat per un baix cost, petita escala, rapidesa en l'execució, reversibilitat i per la participació ciutadana en la presa de decisions. L'objectiu és transformar la ciutat per a fer-la més agradable, acollidora, sostenible i segura a partir del qüestionament de l'ús i ocupació dels espais públics.
Habitualment l'urbanisme tàctic empra elements urbanístics efímers i portàtils, com a pintura o mobiliari urbà, per a marcar el nou ús d'aquest espai sense l'alteració de la infraestructura. Això permet avaluar experimentalment si la intervenció té l'efecte desitjat, si poden incloure's millores o si el canvi d'ús ha de fer-se permanent.
El terme urbanisme tàctic es va popularitzar a partir de la segona meitat de la dècada dels 2000 per a referir-se a multitud d'accions ciutadanes i d'activisme urbà que van començar a emergir per tot el món i l'objectiu comú del qual era reconquerir espais per a la ciutadania i que els propis veïns poguessin participar en el modelatge del seu entorn quotidià.
L'urbanisme tàctic està influenciat, entre d'altres, per les contribucions d'urbanistes, arquitectes, geògrafs humans, sociòlegs o filòsofs com Jane Jacobs, Peter Hall, Hannah Arendt, Jürgen Habermas, Paul Davidoff o David Harvey.
Depenent de la perspectiva ideològica, de la durada de la intervenció o de si aquestes accions són dutes a terme per institucions o per activistes, el concepte també rep el nom d'urbanisme emergent, urbanisme de guerrilla, urbanisme punk, urbanisme participatiu, urbanisme precari, urbanisme de baix a dalt, prototipat urbà o planificar fent.

## Referències

* ↑ «Urbanisme tàctic». [Consulta: 16 febrer 2023].
* 1 2 «Tactical Urbanism by The Street Plans Collaborative - Issuu» (en anglès). [Consulta: 16 febrer 2023].
* ↑ De Smet, Aurelie «Learning form tactical approaches to urban voids». Time Inventors' Kabinet, 5-2012.
* ↑ Magazine, Smithsonian. «Tactical Urbanists Are Improving Cities, One Rogue Fix at a Time» (en anglès). [Consulta: 16 febrer 2023].
* 1 2 Marrades, Ramon. «No lo llaméis urbanismo emergente, llamadlo urbanismo precario» (en castellà), 12-12-2014. [Consulta: 16 febrer 2023].

## Vegeu també

* Carrer complet
* Ciclabilitat
* Superilla
* Vitalitat urbana
* Agricultura de guerrilla
# Omfalitis del nadó

L'omfalitis del nadó és una omfalitis del monyó del cordó umbilical en el nadó, més comunament atribuït a una infecció bacteriana. Si bé en l'actualitat és una afectació infreqüent en els països desenvolupats, causa una significativa morbiditat i mortalitat en les zones on l'atenció de salut és precària.

## Referències

* ↑ Jones, Kevin, MD, Neayland, Beverly, MD. «Brief Review of Omphalitis». UNSOM Department of Pediatrics. Arxivat de l'original el 27 de març 2014. [Consulta: 23 juliol 2013].
# Índex de Jaccard

L'índex de Jaccard és una mesura de semblança entre dues particions d'objectes (per exemple, entre les categories resultants d'aplicar dos métodes de categorització).

## Definició

Sigui un conjunt de $n$ objectes $O=\{o_{1},\ldots ,o_{n}\}$, i dues particions $\Pi =\{\pi _{1},\ldots ,\pi _{r}\}$ i $\Pi '=\{\pi '_{1},\ldots ,\pi '_{r}\}$ del conjunt d'objectes.
Aleshores, si definim
r': correspon al nombre de parells (a,b) on a i b es troben en un mateix grup tant a la partició $\Pi$ com a la partició $\Pi '$.
s: correspon al nombre de parells (a,b) on a i b es troben en un mateix grup de $\Pi$ però no de $\Pi '$.
t: correspon al nombre de parells (a,b) on a i b es troben en grups diferents de $\Pi$ però en canvi es troben en el mateix grup de $\Pi '$.
l'índex de Jaccard correspon al quocient:
    ${\frac {r}{r+s+t}}$

## Vegeu també

* Distància de Levenshtein
# Estació de Marítim

L'estació de Marítim, inaugurada el 2 d'abril de 2007 amb el nom de "Maritim-Serreria", és una de les estacions de la xarxa ferroviaria de Metrovalencia. És un intercanviador entre les linies 5 i 7 (tren subterrani) i les linies 6 i 8 (tramvia).
L'estació consta de dos andanes, cada una dona accés a una via de tramvia i a una via de metro, permetent un enllaç senzill entre ambdós trens. No obstant, només una de les andanes està en us, l'altra no te accés a usuaris i mai ha tingut servei. Es va construir pensant en futures ampliacions que mai han arribat.
| Procedència/Destinació | < | Línia | > | Procedència/Destinació |
| Aeroport | Aiora | | Fi de trajecte | Marítim |
| Torrent Avinguda | Aiora | ... | Fi de trajecte | Marítim |
| Marítim | Fi de trajecte | ... | Francesc Cubells | Neptú |
| Tossal del Rei | Francesc Cubells | ... | Fi de trajecte | Marítim |

## Accessos

* Carrer de Jerònim de Montsoriu

## Referències

* ↑ Plànol de línies i estacions de Metrovalencia
# Escut de Rocha

L'escut de Rocha utilitza una adaptació de la bandera d'Artigas. En la part inferior esquerra apareixen dues palmeres, plantes característiques del departament. En el quarter superior dret apareix la Fortalesa de Santa Teresa, construcció històrica del departament.
L'escut es troba adornat per un sol, representant la bandera de l'Uruguai, i les branques de llorer i palma als dos costats. La llegenda "Rocha, on neix el sol de la pàtria" apareix en un llistó blanc.

## Enllaços externs

* Pàgina web de la Intendència Municipal de Rocha (IMR) (castellà)